Այստեղ հենց այցելուների առջեւ տեղական գարեջրագործական արտադրամասում շուրջ 20 տեսակի քրաֆթային գարեջուր են պատրաստում: Դրանց թվում ինչպես հայտնի, այնպես էլ ինքնատիպ տեսակներ կան, որոնք ստեղծվել են իտալացի եւ բելգիացի վարպետների համատեղ աշխատանքի արդյունքում: Տեսականին ներառում է ամերիկյան ոճով շատ կծու էլ, բալի, տանձի, նույնիսկ ծիրանի գարեջուր: Լցնովի գարեջուրը 0.33 լիտրի համար 800-1.000 դրամ է: Իհարկե, նման բար գնալիս մեկ բաժակ գարեջրով չես սահմանափակվի, հարկավոր է փորձել գոնե երեքը: Ուտելիքը բավական թանկ է: Այստեղ բուրգերներ են պատրաստում, պիցցա, մեքսիկական եւ եվրոպական խոհանոցի ուտեստներ: Տեղականից բացի՝ այստեղ կարելի է նաեւ Բելգիայից ներմուծված գարեջուր փորձել: Հինգշաբթիից մինչեւ կիրակի Dargett Craft Brewery-ում փոփ, ռոք եւ քանթրի ոճի կենդանի երաժշտություն է հնչում: